கேள்வி: பெருங்குரங்கினத் திட்டம் குறித்து விரிவாக சொல்லுங்கள்.
பதில்: }} பெருங்குரங்கினத் திட்டம் (''The Great Ape Project'' அல்லது ''GAP'') என்பது பொனொபோக்கள், சிம்பன்சிகள், கொரில்லாக்கள் மற்றும் ஓராங் ஊத்தான் ஆகிய மனிதரல்லா விலங்கு பெருங்குரங்குகளுக்கு அடிப்படை சட்ட உரிமைகளை வழங்குதலை முன்னெடுக்கும் ஒரு சர்வதேச அமைப்பாகும். 1993-ம் ஆண்டு நிறுவப்பட்டு முதனியியல், மானுடவியல், நெறிமுறை வல்லுநர்கள் மற்றும் இதர துறைகளைச் சேர்ந்த அறிஞர்களைக் கொண்ட இவ்வமைப்பானது ஐக்கிய நாடுகள் அவை பெருங்குரங்கின உரிமைப் பிரகடனத்தை ஆதரித்து அதனடிப்படையில் இச்செயற்பாட்டினை முன்னெடுக்கின்றது. படிமம்:Chimpanzee.jpg உயிரியல் பூங்காவில் பார்வையாளர்களுடன் புகைப்படம் எடுத்துக்கொள்ளும் 2 வயது சிம்பன்சி குட்டி.]] வாழும் உரிமை, தனிப்பட்ட சுதந்திரத்தைப் பாதுகாத்தல், மற்றும் சித்திரவதையிலிருந்து விடுதலை ஆகியன இவ்வமைப்பு பரிந்துரைக்கும் உரிமைகளாகும். கூடுதலாக இந்த அமைப்பு ஒரு எண்ணிக்கைக் கணக்கெடுப்புத் திட்டத்தின் மூலம் ஐக்கிய அமெரிக்காவில் தனிப்பட்ட பெருங்குரங்கு வகைகளின் செயற்பாட்டையும் கண்காணிக்கிறது. இவ்வுரிமைகள் நிறுவப்பட்டதும், சிறைபிடிக்கப்பட்டுள்ள பெருங்குரங்கு வகை விலங்குகளை அனைத்தையும் விடுவிக்க இவ்வமைப்பு முனையும். ஐக்கிய அமெரிக்காவில் மட்டும் தற்போது 3,100 பெருங்குரங்கு வகை விலங்குகள் மனிதர்கள் பிடியில் வைக்கப்பட்டுள்ளன, இதில் 1,280 குரங்குகள் உயிரி மருத்துவ ஆராய்ச்சிக் கூடங்களில் உள்ளன.